CELEX: E2008C0299
Language: sl
Date: 2008-05-21 00:00:00
Title: Odločba Nadzornega organa Efte št. 299/08/COL z dne 21. maja 2008 o odobritvi programa nadzora in izkoreninjenja bakterijskega nefritisa, ki ga je predložila Norveška

25.9.2008   
            
            
               SL
            
            
               Uradni list Evropske unije
            
            
               L 257/16
            
         
      ODLOČBA NADZORNEGA ORGANA EFTE
   
   št. 299/08/COL
   z dne 21. maja 2008
   o odobritvi programa nadzora in izkoreninjenja bakterijskega nefritisa, ki ga je predložila Norveška
   NADZORNI ORGAN EFTE JE —
   OB UPOŠTEVANJU Sporazuma o Evropskem gospodarskem prostoru (v nadaljnjem besedilu: Sporazum EGP) ter zlasti člena 109 Sporazuma in Protokola 1 k Sporazumu,
   OB UPOŠTEVANJUSporazuma med državami Efte o ustanovitvi nadzornega organa in sodišča ter zlasti člena 5(2)(d) Sporazuma in Protokola 1 k Sporazumu,
   OB UPOŠTEVANJUakta iz točke 4.1.5 poglavja I Priloge I k Sporazumu EGP
   
      Direktiva Sveta 91/67/EGS o pogojih v zvezi z zdravjem živali, ki urejajo dajanje živali in proizvodov iz ribogojstva na trg,
   
   kakor je bil spremenjen, in zlasti člena 12 akta,
   OB UPOŠTEVANJUakta iz točke 4.2.79 poglavja I Priloge I k Sporazumu EGP
   
      Odločba Komisija 2004/453/ES z dne 29. aprila 2004 o izvajanju Direktive Sveta 91/67/EGS v zvezi z ukrepi proti nekaterim boleznim akvakultur, kakor je bil spremenjen,
   KER JE Norveška pripravila program za nadzor bakterijskega nefritisa, ki je ena od bolezni, navedenih v stolpcu 1 seznama III Priloge A Direktive Sveta 91/67/EGS, zaradi njegovega izkoreninjenja,
   KER SO minimalna merila za nacionalne programe, namenjene nadzoru in izkoreninjenju bakterijskega nefritisa, določena v poglavju I Priloge II Odločbe Komisije 2004/453/ES,
   KER JE Norveška 4. januarja 2007 Nadzornemu organu Efte (v nadaljnjem besedilu: Nadzorni organ) predložila svoj program nadzora in izkoreninjenja bakterijskega nefritisa,
   KER JE Norveška z dopisom z dne 10. januarja 2008 in v skladu s členom 12 Direktive Sveta 91/67/EGS zaprosila za odobritev svojega nacionalnega programa nadzora in izkoreninjenja bakterijskega nefritisa, da bi si pridobila status območja, prostega te bolezni,
   KER JE Nadzorni organ v tesnem sodelovanju s Komisijo Evropskih skupnosti pregledal norveški program nadzora in izkoreninjenja,
   KER JE pregled pokazal, da program, ki ga je predložila Norveška, izpolnjuje minimalna merila za programe nadzora in izkoreninjenja, določena v poglavju 1 Priloge II k Odločbi Komisije 2004/453/ES, in ga je zato treba odobriti,
   KER JE Nadzorni organ s svojo št. Odločbo 272/08/COL predložil zadevo Veterinarskemu odboru Efte, ki pomaga Nadzornemu organu,
   KER JE ukrepi, določeni v tej odločbi, v skladu z mnenjem Veterinarskega odbora Efte, ki pomaga Nadzornemu organu –
   SPREJEL NASLEDNJO ODLOČBO:
   
               1.
            
            
               Program nadzora in izkoreninjenja bakterijskega nefritisa, ki ga je predložila Norveška, se odobri.
            
         
               2.
            
            
               Ta odločba začne veljati 21. maja 2008.
            
         
               3.
            
            
               Ta odločba je naslovljena na Norveško.
            
         
               4.
            
            
               Ta odločba je verodostojna v angleškem jeziku.
            
         
      V Bruslju, 21. maja 2008
      
         
            Za Nadzorni organ Efte
         
         Per SANDERUD
         
         
            predsednik
         
         Kristján Andri STEFÁNSSON
         
         
            član kolegija